Πύργος 14-02-2017

 Α.Π.: 200

 Προς: Ιδιώτες Ιατρούς του Ι.Σ.Π.Ο.

Αγαπητοί συνάδελφοι,

σύμφωνα και με σχετική ανακοίνωση-πρόταση της Ολομέλειας των Δικηγορικών Συλλόγων της χώρας, την οποία υιοθετούμε πλήρως, επειδή η τυχόν καταβολή ασφαλιστικών εισφορών χωρίς επιφύλαξη των ασφαλισμένων θα μπορούσε να εκληφθεί ως σιωπηρή αποδοχή της ασφαλιστικής οφειλής, προτείνουμε στα μέλη μας τη σύνταξη της παρακάτω δήλωσης επιφύλαξης. **Παρακαλούμε η κατωτέρω δήλωση-επιφύλαξη να κατατεθεί το αργότερο έως την Τετάρτη 22 Φεβρουαρίου 2017 στα γραφεία του Συλλόγου μας, ώστε στη συνέχεια να προωθηθεί, με ευθύνη του Ι.Σ.Π.Ο., προς το Ε.Τ.Α.Α. – Τομέας Υγειονομικών ( πρώην Τ.Σ.Α.Υ.):**

*ΔΗΛΩΣΗ – ΕΠΙΦΥΛΑΞΗ ΓΙΑ ΕΦΚΑ*

*Προς τον Ε.Φ.Κ.Α.*

*«Ο κάτωθι υπογεγραμμένος, ασφαλισμένος στον ΕΦΚΑ, με ΑΜΚΑ …….….. δια της παρούσης δηλώνω ότι οι μηνιαίες καταβολές ασφαλιστικών εισφορών, στις οποίες προβαίνω από 1.1.2017 και εφεξής, δυνάμει των ατομικών ειδοποιήσεων που μου κοινοποιούνται, γίνονται με τη ρητή επιφύλαξη ασκήσεως κάθε νομίμου δικαιώματός μου, και ιδίως της διοικητικής ή/και δικαστικής αμφισβήτησης και προσβολής όλων των σχετικών πράξεων, είτε προσωρινών, είτε οριστικών. Σε καμία περίπτωση η όποια καταβολή εκ μέρους μου, με οποιοδήποτε τρόπο και αν γίνεται, δεν συνιστά αναγνώριση χρέους ή αποδοχή των εκδοθεισών πράξεων και οφειλών».*

  *Τόπος, Ημερομηνία*

 *Ο Δηλών ( υπογραφή και σφραγίδα)*

΄Οπως είναι γνωστό, ο Π.Ι.Σ. έχει ήδη προσφύγει κατά της Υπουργικής Απόφασης της 30-12-2016, του Υφυπουργού Κοινωνικής Ασφάλισης, η οποία αφορά τις ασφαλιστικές εισφορές ανάλογα με τα καθαρά εισοδήματα.

 Για το Διοικητικό Συμβούλιο του Ι.Σ.Π.Ο.

 Ο Πρόεδρος Ο Γεν. Γραμματέας

Ευάγγελος Παπαγεωργίου Χρήστος Γιαννικούλης